El día que el río Seya cambió de nombre
#000002
Rodrigo Cuevas protagoniza la campaña turística de Gijón para este verano
#000005
Un d’estos alcuentros programáu pa esti branu 2022, ente’l 16 y 30 de xunu, ye’l XVII alcuentru d’arte d’acción que’l Conceyu de Ḷḷena ta preparando y que promete ser un festival al altor de los XVI anteriores alcuentros qu’entamaren n’años anteriores, sobre los que se va facer una esposición. Y ye que nel alcuentru previu a la llegada d’artistes residentes colos vecinos, va acompaña-y una proyección de semeyes d’alcuentros anteriores, xunto con un prestosu pinchéu y dalgo de música pa un bon primer contactu. Ente algunos de los artistes confirmaos van tar el valencianu Bartolomé Ferrando, o la francesa Eleonor Ozane. Nesti espaciu va haber llugar tamién pa la reciella, que van disponer de talleres ente’l 13 y el 17 de xunu con artistes como Ánxel Nava, Roxe Crespo y Bartolome Ferrando.
#000011
Los alcuentros incluyen la presentación del llibru «Salto al Vacio» Los Alcuentros en Ḷḷena 1995- 2021′′ el xueves 23 de xunu onde s’ilustra la hestoria d’estos alcuentros dende los anicios, con Nel Amaro a la cabeza, hasta l’añu pasáu y l’impactu na sociedá y la cultura del conceyu de Ḷḷena, concienciáu dende’l principiu cola so forma d’arte a la que siempres mostró sofitu. Va ser una presentación con antifaces y pieces sonores clásiques y de Nel Amaro interpretaes por Abel Loureda y Nieves Correa (cuntando tamién con dalguna grabación cola voz de Nel Amaro). Darréu va falase de cómo s’articuló la publicación, amás d’un pinchéu distendíu nel que charrar y compartir esperiencies.
#000012
Tres la presentación y el pinchéu, va realizase lo que se conoz como una “revista caminada”. Un proyectu que consiste nun percorríu pelos barrios de Ḷḷena y onde les páxines de la revista son les acciones que se lleven a cabu nes zones (requexos, places, portales, etc) que previamente se tengan determinaos. Un proyectu que s’avera a la manera de trabayar que tenía Nel Amaro y que va da-y a los participantes una oportunidá especial de facer y plasmar el so propiu arte.
#000013
Los resultaos de los distintos talleres, performances y proyectos que van realizase nos alcuentros van presentase’l 25 de xunu. D’esta manera tolos participantes, amás de xente que tenga interés por velo, van poder contemplar el resultáu de les selmanes del prestosu trabayu artísticu que ficieren en collaboración col restu de participantes y l’ayuda de los artistes convidaos.
#000014
El proyecto “Allande Stars” vuelve del 19 al 21 de agosto para unir astronomía y patrimonio
#000017